b'\n_START_ARTICLE_\nSmedning\n_START_PARAGRAPH_\nSmedning er bearbejdning (formning og sammenf\xc3\xb8jning) af metalgenstande, der udf\xc3\xb8rt som erhverv foretages af en smed i en smedje. Til smedning anvendes oftest jern, men \xc3\xa6dlere metaller som s\xc3\xb8lv og guld kan ogs\xc3\xa5 smedes. Ved smedning formes metallet uden v\xc3\xa6sentligt materialetab i mods\xc3\xa6tning til ved drejning, som er en sp\xc3\xa5ntagende bearbejdningsproces (dvs. hvor metal skr\xc3\xa6lles af). Fra omkring 1860 blev st\xc3\xb8bning et tredje alternativ; men st\xc3\xb8bejern er kendt siden 1700-tallet._NEWLINE_Smedens vigtigste v\xc3\xa6rkt\xc3\xb8j er hammer, smedetang, ambolt og esse. Dertil kommer en skruestik. Det gamle h\xc3\xa5ndv\xc3\xa6rk er nu n\xc3\xa6sten udd\xc3\xb8dt og overtaget af industriel forarbejdning._NEWLINE_De vigtigste bearbejdningsformer ved smedning er stukning (hvor materialet g\xc3\xb8res kortere og tykkere) og str\xc3\xa6kning (hvor materialet g\xc3\xb8res l\xc3\xa6ngere eller bredere samt tyndere) samt b\xc3\xb8jning og bukning._NEWLINE_Til smedens arbejde h\xc3\xb8rer ogs\xc3\xa5 essesvejsning, hvor to stykker svejses sammen til \xc3\xa9t i essens varme.'